На основу Решења стечајног судије Привредног суда у Нишу,3 Ст.4/2013 од 04.03.2014. године,те у складу са чланoм 131, 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), Агенција за лиценцирање стечајних управника као стечајни управник стечајног дужника:

**предузеће огрев за промет огревног материјала на велико и мало - У СТЕЧАЈУ из Ниша**

**ОГЛАШАВА**

**продају имовине методом јавног надметања**

|  |  |  |
| --- | --- | --- |
| **Предмет продаје**  | **Почетна цена (дин.)** | **Депозит (дин.)** |
|  **„Стовариште у Житковцу'' као једна имовинска целина, коју представља:****- Зграда трговине – МАГАЦИН СА ВАГОМ И ПОСЛОВНИМ ПРОСТОРИЈАМА (Управа)** - број зграде 1, која је укњижена у листу непокретности број 1891 на катастарској парцели бр. 3678/3 у КО Житковац, улица Ратка Јовића бб, бруто површине 533m², спратности ПР, у друштвеној својини, као власништво стечајног дужника, са обимом удела 1/1,**- Зграда трговине – МАГАЦИН ЦЕМЕНТА** - број зграде 2, која је укњижена у листу непокретности број 1891 на катастарској парцели бр. 3678/3 у КО Житковац, улица Ратка Јовића бб, бруто површине 251m², спратности ПР, на којој је као носилац права на објекту уписан стечајни дужник, врста права - држалац, облик својине – друштвена, са обимом удела 1/1,**- Земљиште** - катастарска парцела бр. 3678/3, по врсти – остало земљиште, уписана у КО Житковац, улица Ратка Јовића бб, у друштвеној својини, као власништво стечајног дужника са обимом удела од 477/1938, према укњиженом стању у Б делу листа непокретности број 1891, (обим удела од 1461/1938 је у државној својини и није предмет продаје), **- Опрема и канцеларијски инвентар -** према спецификацији у продајној документацији**.** | **1.403.330,00** | **825.488,00** |

Детаљнији приказ и опис предмета продаје дат је у продајној документацији.

Право на учешће у поступку продаје имају сва правна и физичка лица која:

1. након преузимања профактуре изврше откуп продајне документацијеуплатом износа од 30.000,00 динара на пословни рачун ДП Огрев-у стечају Ниш, број рачуна **105-225179-97** код АИК банке ад. Профактура за откуп продајне документације може се преузети на адреси Вожда Карађорђа 31/а, Ниш, сваког радног дана у периоду од 10:00 до 13:00 часова уз обавезну претходну телефонску најаву поверенику стечајног управника. **Рок за откуп продајне документације је 28.11.2018. године;**
2. уплате депозит на пословни рачун ДП Огрев-у стечају Ниш, број рачуна **105-225179-97** код АИК банке ад, или положе неопозиву првокласну банкарску гаранцију наплативу на први позив, **најкасније** **5 радних дана** **пре одржавања продаје** (**рок за уплату депозита је** **28.11.2018. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније до **28.11.2018. године** до **14:00 часова** по београдском времену (GMT+1). У обзир ће се узети само банкарске гаранције које пристигну на назначену адресу и у назначено време. Банкарска гаранција мора имати рок важења до **09.02.2019. године**;
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10:00 до 13:00 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита, а најкасније до 28.11.2018. године, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), оверено овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

 **Јавно надметање** **одржаће се дана** **05.12.2018. године** у **11:00 часова** на следећој адреси: **Агенција за лиценцирање стечајних управника – Центар за стечај, Теразије 23, Београд, сала 301. Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 до 10:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна данаод дана одржавања јавног надметања, а пре закључења купопродајног уговора, након чега ће му бити враћена гаранција;

Купопродајни уговор се закључује у року од три радна дана од дана одржавања јавног надметања под условом да је депозит који је обезбеђен гаранцијом претходно уплаћен на пословни рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана закључења купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор закључује након пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и све друге овде посебно непоменуте трошкове, који произлазе закључењем купопродајног уговора и/или су у вези са самим процесом купопродаје, у целости сноси купац.

Oвлашћено лице:

Повереник Миљан Станисавић, контакт телефон: 063/891-1981, miljanstanisavic@gmail.com